# ประกาศกรมการขนส่งทางบก

เรื่อง นโยบายคุ้มครองข้อมูลส่วนบุคคลของกรมการขนส่งทางบก
ตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒

โดยที่พระราชบัญญัติคุ้มครองข้อมูลส่วนบุคคล พ.ศ. ๒๕๖๒ ได้กำหนดมาตรการในการคุ้มครองข้อมูลส่วนบุคคล เพื่อให้การคุ้มครองข้อมูลส่วนบุคคลมีประสิทธิภาพและเพื่อให้มีมาตรฐานการเยียวยาเจ้าของข้อมูลส่วนบุคคลจากการถูกละเมิดสิทธิในข้อมูลส่วนบุคคล ดังนั้น เพื่อให้การดำเนินการคุ้มครองข้อมูลส่วนบุคคลของกรมการขนส่งทางบก เป็นไปอย่างมีประสิทธิภาพ มีมาตรฐานในการคุ้มครองข้อมูลส่วนบุคคล และสอดคล้องกับพระราชบัญญัติคุ้มครองข้อมูลส่วนบุคคล พ.ศ. ๒๕๖๒ กรมการขนส่งทางบกจึงออกประกาศนโยบายคุ้มครองข้อมูลส่วนบุคคลไว้ ดังต่อไปนี้

## ข้อ ๑ ขอบเขตการบังคับใช้นโยบายคุ้มครองข้อมูลส่วนบุคคล

นโยบายคุ้มครองข้อมูลส่วนบุคคลของกรมการขนส่งทางบกตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒ มีขอบเขตการบังคับใช้กับ “กรมการขนส่งทางบก” ซึ่งเป็นหน่วยงานที่มีฐานะเป็นผู้ควบคุมข้อมูลส่วนบุคคล ประกอบด้วยงานตรวจราชการกรม กลุ่มพัฒนาระบบบริหารกลุ่มตรวจสอบภายใน สำนักงานเลขานุการกรม กองการเจ้าหน้าที่ กองตรวจการขนส่งทางบก กองแผนงาน สำนักกฎหมาย สำนักการขนส่งผู้โดยสาร สำนักการขนส่งสินค้า สำนักบริหารการคลังและรายได้ สำนักมาตรฐานงานทะเบียนและภาษีรถ สำนักวิศวกรรมยานยนต์ สำนักสวัสดิภาพการขนส่งทางบก ศูนย์เทคโนโลยีสารสนเทศ สำนักงานขนส่งกรุงเทพมหานครพื้นที่ ๑ - ๕ สำนักงานขนส่งจังหวัด สำนักงานขนส่งจังหวัดสาขา และมีผลใช้บังคับกับข้าราชการ พนักงานราชการลูกจ้าง ผู้ปฏิบัติงาน และบุคคลภายนอกซึ่งเป็นผู้ปฏิบัติงานให้กรมการขนส่งทางบกด้วย

บรรดาระเบียบ ประกาศ ข้อบังคับ หรือคำสั่งอื่นใดในส่วนที่มีไว้แล้วในประกาศนี้ หรือซึ่งขัดหรือแย้งกับประกาศนี้ ให้ใช้ประกาศนี้แทน

## ข้อ ๒ การเก็บรวบรวมข้อมูลส่วนบุคคล

(๑) กรมการขนส่งทางบกจะจัดเก็บรวบรวมข้อมูลส่วนบุคคลไว้ในรูปแบบต่าง ๆ เช่น เอกสารอิเล็กทรอนิกส์ หรือเอกสารที่เป็นกระดาษ เท่าที่จำเป็นภายใต้อำนาจน้ำที่ และวัตถุประสงค์ในการดำเนินงานของกรมการขนส่งทางบกตามที่กฎหมายกำหนด

กรณีดังต่อไปนี้ กรมการขนส่งทางบกสามารถทำการเก็บรวบรวมข้อมูลส่วนบุคคลได้ โดยไม่ต้องขอความยินยอมจากเจ้าของข้อมูลส่วนบุคคล

(ก) เพื่อให้บรรลุวัตถุประสงค์ที่เกี่ยวข้องกับการจัดทำเอกสารประวัติศาสตร์หรือจดหมายเหตุ เพื่อประโยชน์สาธารณะ หรือที่เกี่ยวข้องกับการศึกษาวิจัยหรือสถิติซึ่งได้จัดให้มีมาตรการปกป้องที่เหมาะสม เพื่อคุ้มครองสิทธิและความเสรีภาพของเจ้าของข้อมูลส่วนบุคคล ทั้งนี้ ตามที่คณะกรรมการคุ้มครองข้อมูล ส่วนบุคคลประกาศกำหนด

(ข) เพื่อป้องกันหรือระงับอันตรายต่อชีวิต ร่างกาย หรือสุขภาพของบุคคล
(ค) เป็นการจำเป็นเพื่อการปฏิบัติตามสัญญาซึ่งเจ้าของข้อมูลส่วนบุคคลเป็นคู่สัญญา
หรือเพื่อใช้ในการดำเนินการตามคำขอของเจ้าของข้อมูลส่วนบุคคลก่อนเข้าทำสัญญานั้น
(ง) เป็นการจำเป็นเพื่อการปฏิบัติหน้าที่ในการดำเนินภารกิจเพื่อประโยชน์สาธารณะ
ของกรมการขนส่งทางบก หรือปฏิบัติหน้าที่ในการใช้อำนาจรัฐที่ได้มอบให้แก่กรมการขนส่งทางบก
(จ) เป็นการจำเป็นเพื่อประโยชน์โดยชอบด้วยกฎหมายของกรมการขนส่งทางบก
หรือของบุคคลหรือนิติบุคคลอื่นที่ไม่ใช่กรมการขนส่งทางบก เว้นแต่ประโยชน์ดังกล่าวมีความสำคัญ
น้อยกว่าสิทธิขั้นพื้นฐานในข้อมูลส่วนบุคคลของเจ้าของข้อมูลส่วนบุคคล
(ฉ) เป็นการปฏิบัติตามกฎหมายของกรมการขนส่งทางบก เช่น กฎหมายว่าด้วยรถยนต์
กฎหมายว่าด้วยการขนส่งทางบก เป็นต้น
กรณียื่นนอกจาก (ก) - (ฉ) เช่น การเก็บรวบรวมข้อมูลส่วนบุคคลที่มีความอ่อนไหว
ด้วยวัตถุประสงค์ที่ไม่เป็นไปตามข้อยกเว้นมาตรา ๒๖ แห่งพระราชบัญญัติคุ้มครองข้อมูลส่วนบุคคล
พ.ศ. ๒๕๖๒ หรือการนำเสนอประชาสัมพันธ์ผลิตภัณฑ์ และบริการของคู่สัญญาของกรมการขนส่งทางบก
แก่เจ้าของข้อมูลส่วนบุคคล เป็นต้น กรมการขนส่งทางบกมีความจำเป็นต้องขอความยินยอมจาก
เจ้าของข้อมูลส่วนบุคคลก่อนหรือขณะดำเนินการจัดเก็บรวบรวมข้อมูลส่วนบุคคล โดยกรมการขนส่งทางบก
จะดำเนินการขอความยินยอมจากเจ้าของข้อมูลส่วนบุคคลให้เป็นไปตามพระราชบัญญัติคุ้มครองข้อมูล
ส่วนบุคคล พ.ศ. ๒๕๖๒
(๒) กรมการขนส่งทางบกจะจัดเก็บรวบรวมข้อมูลส่วนบุคคล ซึ่งเก็บรวบรวมโดยตรง
จากเจ้าของข้อมูลส่วนบุคคล และในกรณีที่เก็บรวบรวมข้อมูลส่วนบุคคลจากแหล่งอื่นที่ไม่ใช่จาก
เจ้าของข้อมูลส่วนบุคคลโดยตรง กรมการขนส่งทางบกจะแจ้งให้เจ้าของข้อมูลส่วนบุคคลทราบโดยไม่ชักช้า
แต่ต้องไม่เกินสามสิบวันนับแต่วันที่กรมการขนส่งทางบกเก็บรวบรวมข้อมูลส่วนบุคคล รวมถึง
จะดำเนินการขอความยินยอมในการเก็บรวบรวมข้อมูลส่วนบุคคลดังกล่าวจากเจ้าของข้อมูลส่วนบุคคล
เว้นแต่เป็นการเก็บรวบรวมข้อมูลส่วนบุคคลที่ได้รับยกเว้นไม่ต้องขอความยินยอมจากเจ้าของข้อมูล
ส่วนบุคคลตามที่กฎหมายกำหนด เช่น ข้อมูลการกระทำความผิดของผู้ขอรับใบอนุญาตขับรถจากศาล
สำนักงานอัยการสูงสุด กระทรวงยุติธรรมหรือหน่วยงานอื่นของรัฐ ข้อมูลค่าปรับที่ค้างชำระตามใบสั่งจราจร
จากสำนักงานตำรวจแห่งชาติ เป็นต้น เนื่องจากเป็นการเก็บรวบรวมข้อมูลส่วนบุคคลที่กรมการขนส่งทางบก
มีอำนาจหน้าที่และเป็นการปฏิบัติตามกฎหมายของกรมการขนส่งทางบก

ข้อ ๓ คุณภาพของข้อมูลส่วนบุคคล

กรมการขนส่งทางบกมีการจัดเก็บรวบรวมข้อมูลส่วนบุคคล โดยข้อมูลที่จัดเก็บกรมการขนส่งทางบก
จะให้ความสำคัญถึงความถูกต้อง ครบถ้วน และเป็นปัจจุบันของข้อมูล และไม่ก่อให้เกิดความเข้าใจผิด

ข้อ ๔ การใช้และการเปิดเผยข้อมูลส่วนบุคคล
(๑) กรมการขนส่งทางบกจะใช้ข้อมูลส่วนบุคคลตามวัตถุประสงค์ในการดำเนินงานภายใต้อำนาจหน้าที่ของกรมการขนส่งทางบก
(๒) กรมการขนส่งทางบกจะไม่เปิดเผยข้อมูลส่วนบุคคล เว้นแต่ได้รับความยินยอมจากเจ้าของข้อมูลส่วนบุคคลหรือตามคำสั่งศาลหรือเป็นกรณีเปิดเผยตามที่กฎหมายกำหนดให้กระทำได้

ข้อ ๕ การกำกับดูแลการเก็บรวบรวม ใช้ และการเปิดเผยข้อมูลส่วนบุคคล
(๑) กรมการขนส่งทางบกจะกำกับดูแลมิให้ผู้ที่ไม่มีหน้าที่หรือไม่ได้รับมอบหมาย เก็บรวบรวมข้อมูลส่วนบุคคลนำไปใช้ประโยชน์ เปิดเผย แสดง หรือทำให้ปรากฏในลักษณะอื่นใดแก่บุคคลอื่น
(๒) กรมการขนส่งทางบกจะกำกับดูแลมิให้ผู้ที่มีหน้าที่หรือได้รับมอบหมาย นำข้อมูลส่วนบุคคลที่เก็บรวบรวมมาใช้ประโยชน์ เปิดเผย แสดง หรือทำให้ปรากฏในลักษณะอื่นใดแก่บุคคลอื่นโดยมิชอบ

ข้อ ๖ ระยะเวลาในการเก็บรักษาข้อมูลส่วนบุคคล
(๑) กรมการขนส่งทางบกจะเก็บรักษาข้อมูลส่วนบุคคลตามระยะเวลาที่กฎหมายกำหนดเกี่ยวกับการเก็บรักษาข้อมูลส่วนบุคคล เช่น พระราชบัญญัติว่าด้วยการกระททำความผิดทางคอมพิวเตอร์ พ.ศ. ๒๕๕๐ และที่แก้ไขเพิ่มเติม ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติม หรือจะเก็บรักษาตามระยะเวลาในการจัดเก็บตามความจำเป็นที่เหมาะสมในการดำเนินการตามภารกิจของกรมการขนส่งทางบก
(๒) เมื่อพ้นระยะเวลาการเก็บรักษาข้อมูลส่วนบุคคลตาม (๑) กรมการขนส่งทางบก จะดำเนินการลบ ทำลาย หรือทำให้ข้อมูลส่วนบุคคลเป็นข้อมูลที่ไม่สามารถระบุตัวบุคคลที่เป็นเจ้าของข้อมูลส่วนบุคคลได้

ข้อ ๗ การส่งหรือโอนข้อมูลส่วนบุคคลไปยังต่างประเทศ
ในกรณีที่กรมการขนส่งทางบกมีการส่งหรือโอนข้อมูลส่วนบุคคลไปยังต่างประเทศหรือองค์การระหว่างประเทศ กรมการขนส่งทางบกจะดำเนินการเพื่อให้มั่นใจว่า ประเทศปลายทางหรือองค์การระหว่างประเทศที่รับข้อมูลส่วนบุคคลดังกล่าวมีมาตรฐานการคุ้มครองข้อมูลส่วนบุคคลที่เพียงพอตามที่กฎหมายกำหนด

ข้อ ๘ สิทธิของเจ้าของข้อมูลส่วนบุคคล
(๑) เจ้าของข้อมูลส่วนบุคคลมีสิทธิในการดำเนินการเกี่ยวกับข้อมูลส่วนบุคคลที่เกี่ยวกับตน ที่อยู่ในความรับผิดชอบของการมีการขนส่งทางบก ได้แก่ สิทธิในการขอเข้าถึงและขอรับสำเนาข้อมูลส่วนบุคคล สิทธิในการแก้ไขข้อมูลส่วนบุคคลให้ถูกต้อง สิทธิในการให้โอนย้ายข้อมูลส่วนบุคคล สิทธิในการเพิกถอน ความยินยอม สิทธิในการคัดค้านการประมวลผลข้อมูลส่วนบุคคล สิทธิในการระงับการใช้ข้อมูลส่วนบุคคล สิทธิในการลบข้อมูลส่วนบุคคล ทั้งนี้ ต้องเป็นไปตามหลักเกณฑ์ที่กฎหมายกำหนด

การใช้สิทธิต่าง ๆ ตามวรรคแรกนั้น หากเจ้าของข้อมูลส่วนบุคคลเป็นผู้เยาว์ที่มีอายุไม่เกินสิบปี หรือเป็นคนไร้ความสามารถหรือเป็นคนเสมือนไร้ความสามารถ การใช้สิทธิดังกล่าวจะต้องได้รับความยินยอม

จากผู้ใช้อำนาจปกครอง ผู้อนุบาลหรือผู้พิทักษ์ที่มีอำนาจกระทำการแทนผู้เยาว์ คนไร้ความสามารถ
หรือคนเสมือนไร้ความสามารถ แล้วแต่กรณี

(๒) กรมการขนส่งทางบกจะจัดให้มีช่องทางเพื่อให้เจ้าของข้อมูลส่วนบุคคลสามารถติดต่อ
มายังกรมการขนส่งทางบก เพื่อดำเนินการยื่นคำร้องขอดำเนินการใช้สิทธิต่าง ๆ ตาม (๑) ได้

(๓) กรมการขนส่งทางบกอาจปฏิเสธการใช้สิทธิต่าง ๆ ตาม (๑) ของเจ้าของข้อมูล
ส่วนบุคคลได้ตามหลักเกณฑ์ที่กฎหมายกำหนด โดยกรมการขนส่งทางบกจะต้องแจ้งเหตุผลของการปฏิเสธ
ให้เจ้าของข้อมูลส่วนบุคคลทราบ

ข้อ ๙ การรักษาความมั่นคงปลอดภัย

กรมการขนส่งทางบกมีมาตรการในการรักษาความมั่นคงปลอดภัยของข้อมูลส่วนบุคคลที่อยู่ใน
ความรับผิดชอบของกรมการขนส่งทางบก เพื่อป้องกันมิให้ข้อมูลสูญหาย การเข้าถึง การใช้ข้อมูล
การทำลายข้อมูล และการนำข้อมูลไปใช้โดยมิชอบ รวมถึงการเปลี่ยนแปลง แก้ไข หรือเปิดเผยข้อมูล
โดยไม่ได้รับอนุญาต โดยเป็นไปตามประกาศกรมการขนส่งทางบก เรื่อง นโยบายและแนวปฏิบัติ
ในการรักษาความมั่นคงปลอดภัยด้านสารสนเทศ พ.ศ. ๒๕๖๕ และกฎหมายอื่น ๆ ที่เกี่ยวข้อง

ข้อ ๑๐ การเปิดเผยเกี่ยวกับการดำเนินการ แนวปฏิบัติ และนโยบายที่เกี่ยวกับข้อมูลส่วนบุคคล

กรมการขนส่งทางบกมีการดำเนินการตามนโยบายและแนวปฏิบัติในการคุ้มครองข้อมูล
ส่วนบุคคล โดยจะเปิดเผยนโยบายและแนวปฏิบัติในการคุ้มครองข้อมูลส่วนบุคคล และเผยแพร่
ผ่านทางเว็บไซต์ https://www.pdpa.dlt.go.th รวมทั้งปิดประกาศ ณ กรมการขนส่งทางบก
สำนักงานขนส่งกรุงเทพมหานคร พื้นที่ ๑ - ๕ สำนักงานขนส่งจังหวัด และสำนักงานขนส่งจังหวัดสาขา
ทุกแห่งทั่วประเทศ

ข้อ ๑๑ การทบทวนและปรับปรุงนโยบายคุ้มครองข้อมูลส่วนบุคคล

กรมการขนส่งทางบกจะจัดให้มีการทบทวนและปรับปรุงนโยบายคุ้มครองข้อมูลส่วนบุคคล
ตามประกาศนี้อย่างน้อยปีละหนึ่งครั้ง หรือเมื่อเกิดเหตุการณ์เปลี่ยนแปลงที่มีผลกระทบต่อนโยบาย
คุ้มครองข้อมูลส่วนบุคคล หรือเพื่อให้สอดคล้องและเป็นไปตามที่กฎหมายกำหนด ทั้งนี้ หากมีการปรับปรุง
เปลี่ยนแปลง หรือแก้ไข กรมการขนส่งทางบกจะประกาศแจ้งให้ทราบท่านทางเว็บไซต์
https://www.pdpa.dlt.go.th รวมทั้งปิดประกาศ ณ กรมการขนส่งทางบก สำนักงานขนส่ง
กรุงเทพมหานครพื้นที่ ๑ - ๕ สำนักงานขนส่งจังหวัด และสำนักงานขนส่งจังหวัดสาขา
ทุกแห่งทั่วประเทศ

ข้อ ๑๒ ความรับผิดชอบ

กรมการขนส่งทางบกกำหนดให้เจ้าหน้าที่ทุกคนที่ดำเนินการเกี่ยวกับข้อมูลส่วนบุคคลที่อยู่ใน
ความรับผิดชอบของกรมการขนส่งทางบก ต้องให้ความสำคัญและมีความรับผิดชอบในการคุ้มครองข้อมูล
ส่วนบุคคลตามนโยบายและแนวปฏิบัติในการคุ้มครองข้อมูลส่วนบุคคลที่กำหนดไว้อย่างเคร่งครัด

เล่ม ๑๔๐ ตอนพิเศษ ๙๑ ง

หน้า ๘๔
ราชกิจจานุเบกษา
๒๐ เมษายน ๒๕๖๖

หากเจ้าหน้าที่กรมการขนส่งทางบกฝ่าฝืนหรือไม่ปฏิบัติตามประกาศนี้ จะต้องถูกดำเนินคดีและต้องรับโทษตามกฎหมายต่อไป

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๔ กุมภาพันธ์ พ.ศ. ๒๕๖๖
จิรุตม์ วิศาลจิตร
อธิบดีกรมการขนส่งทางบก